**ข้อกำหนดขอบเขตของงาน**

**Term of reference :TOR**

โครงการวิจัยเรื่องการพัฒนาโฮมสเตย์ในเขตพื้นที่พิเศษอุทยานประวัติศาสตร์สุโขทัย-ศรีสัชนาลัย-กำแพงเพชร รองรับการท่องเที่ยววิถีไทยอย่างยั่งยืน

1. **หลักการและเหตุผล**

พื้นที่พิเศษอุทยานประวัติศาสตร์สุโขทัย -ศรีสัชนาลัย - กำแพงเพชร เป็นพื้นที่ทีมีศักยภาพด้านการท่องเที่ยว มีนักท่องเที่ยวทั้งชาวไทยและชาวต่างชาติที่มาท่องเที่ยวในเขตพัฒนาการท่องเที่ยวเขตมรดกโลกด้านวัฒนธรรม ในปี พ.ศ. 2555-2557เพิ่มขึ้นอย่างต่อเนื่อง โดยมีจำนวนนักท่องเที่ยวชาวไทยเข้ามาท่องเที่ยวจำนวน 4,999,832 คน 5,526,393 คน และ 5,805,270 คน ตามลำดับ และนักท่องเที่ยวต่างชาติจำนวน 527,651 คน 556,378 คน และ 566,405 คน ตามลำดับ และถ้าพิจารณาเป็นรายจังหวัดก็พบว่าจำนวนนักท่องเที่ยวทั้งชาวไทยและชาวต่างชาติก็มีจำนวนที่เพิ่มขึ้นเช่นกัน ดังนั้นจะเห็นได้ว่าการท่องเที่ยวในเขตพื้นที่มรดกโลกด้านวัฒนธรรมนั้นมีการท่องเที่ยวที่ขยายตัวเติบโตมากขึ้น ทั้งด้านจำนวนของนักท่องเที่ยวทั้งชาวไทยและชาวต่างชาติ และด้านรายได้ที่เกิดจากการท่องเที่ยว การเปลี่ยนแปลงที่ขยายตัวมากขึ้นนี้จึงบ่งบอกถึงความสำคัญของเขตพื้นที่นี้ว่าควรจะมีการพัฒนาในเรื่องของการท่องเที่ยวเพื่อให้เกิดการรองรับกับการท่องเที่ยวที่ขยายตัวเพิ่มขึ้น เขตมรดกโลกด้านวัฒนธรรมประกอบไปด้วย 4 จังหวัด ได้แก่ สุโขทัย ตาก พิษณุโลก และกำแพงเพชร โดยมีพิษณุโลกเป็นจังหวัดที่มีขนาดเศรษกิจใหญ่ที่สุดในกลุ่ม เนื่องจากมีภูมิศาสตร์ที่เป็นศูนย์กลางของกลุ่ม รวมถึงเพียบพร้อมของโครงสร้างพื้นฐานและสิ่งอำนวยความสะดวกด้านต่าง ๆ รองลงมา คือ ตาก ซึ่งมีจุดเด่นคือเศรษฐกิจชายแดน และคณะกรรมการพัฒนาการท่องเที่ยวประจำเขตพัฒนาการท่องเที่ยวมรดกโลกด้านวัฒนธรรม

คณะกรรมการพัฒนาการท่องเที่ยวประจำเขตพัฒนาการท่องเที่ยวมรดกโลกด้านวัฒนธรรมได้สรุปประเด็นสำคัญที่จะใช้เป็นกลยุทธ์ในการพัฒนาการท่องเที่ยวในเขตมรดกโลกด้านวัฒนธรรม โดยพิจารณาจากการวิเคราะห์ด้วย TOWS Matrix ดังนี้ โดยมีจุดแข็งในด้าน การรับรู้ในระดับสากลของการเป็นมรดกโลกฯ กิจกรรมการท่องเที่ยวแนวผจญภัย การอนุรักษ์วิถีชีวิต ภูมิปัญญาและวัฒนธรรมและแรงงานในพื้นที่ ที่ตั้งภูมิศาสตร์ที่เป็นจุดเชื่อมระหว่างการเดินทางภาคกลางและภาคเหนือ จำนวนรูปแบบ และประเภทโรงแรมและที่พักมีเพิ่มขึ้น อุตสาหกรรมที่เกี่ยวเนื่องสามารถสนับสนุนส่งเสริมบรรยากาศเชิงวัฒนธรรมได้อย่างกลมกลืน ร้านอาหารประจากถิ่น อุตสาหกรรมเครื่องทอง/เครื่องเงินสุโขทัย และผลิตภัณฑ์เครื่องสังคโลกเป็นงานฝีมือที่มีลวดลายและเอกลักษณ์เฉพาะถิ่น

ดังนั้นเพื่อให้ประชาชน นักท่องเที่ยวได้รับข้อมูลเกี่ยวกับสถานที่ในพื้นที่พิเศษอุทยานประวัติศาสตร์สุโขทัย -ศรีสัชนาลัย – กำแพงเพชร ในเชิงของการท่องเที่ยวได้มากขึ้น จึงมีความจำเป็นต้องทำป้ายสื่อความหมาย เผยแพร่ข้อมูลเกี่ยวกับสถานที่ ให้นักท่องเที่ยวได้รับทราบถึงความเป็นมาของสถานที่นั้นอย่างถูกต้อง

1. **วัตถุประสงค์**
	1. เพื่อผลิตป้ายโฮมสเตย์ประจำบ้านพัก
	2. เพื่อผลิตป้ายประชาสัมพันธ์การบริการบ้านพักโฮมสเตย์
2. **กลุ่มเป้าหมาย**

หน่วยงานรัฐ นักท่องเที่ยว ผู้นำ ประชาชน ในเขตพื้นที่พิเศษอุทยานประวัติศาสตร์สุโขทัย -ศรีสัชนาลัย – กำแพงเพชร

**งบประมาณในการดำเนินการ**

 50,000 บาท (ห้าหมื่นบาทถ้วน)

**กิจกรรม**

5.1 ป้ายโฮมสเตย์ สำหรับการติดตั้งบริเวณหน้าบ้านพักโฮมสเตย์ เพื่อความสะดวกในการเข้าถึงบ้านพัก ของบ้านคุกพัฒนา จังหวัดสุโขทัย และบ้านนครชุม จังหวัดกำแพงเพชร

5.2 ป้ายประชาสัมพันธ์การให้บริหารโฮมสเตย์ สำหรับประชาสัมพันธ์การบริการบ้านพักโฮมสเตย์แก่นักท่องเที่ยว

**ผลผลิตและตัวชี้วัดโครงการ**

6.1 ป้ายโฮมสเตย์(2 หมู่บ้าน) ขนาด 30 X60 เซนติเมตร พร้อมเสาและการติดตั้ง จำนวน 18 ป้าย

6.2 ป้ายประชาสัมพันธ์การบริการบ้านพักโฮมสเตย์ (2 หมู่บ้าน) ขนาด 100X180 เซนติเมตร พร้อมสาและการติดตั้ง จำนวน 2 ป้าย

**พื้นที่ดำเนินการ**

1. ชุมชนบ้านคุกพัฒนา ในเขต อบต.สารจิต จังหวัดสุโขทัย

 2. ชุมชนนครชุม ในเขตเทศบาลตำบลนครชุม จังหวัดกำแพงเพชร

**ระยะเวลาในการดำเนินการ**

ระหว่างวันที่ 10 มกราคม – 31 มกราคม 2563

**ขอบเขตงานและวิธีดำเนินงาน**

* 1. ค่าจ้างเหมาทำป้ายโฮมสเตย์ (2 หมู่บ้าน)
* จัดทำป้ายโฮมสเตย์ ขนาด 30 x 60 เซนติเมตร
* ตัวหนังสือชัดเจน และมีความเหมาะสม
* พิมพ์ 4 สี ผนึกบนแผ่นซิ้งค์ หนา 1 มิลลิเมตร
* เสาเหล็กกล่อง 1 ต้น ขนาด 2 นิ้ว สูง 2.5 เมตร
* ดำเนินการติดตั้ง ณ ชุมชนบ้านคุกพัฒนา ในเขต อบต.สารจิต จังหวัดสุโขทัย และชุมชนนครชุม ในเขตเทศบาลตำบลนครชุม จังหวัดกำแพงเพชร

9.2 ค่าจ้างเหมาทำป้ายประชาสัมพันธ์การบริการบ้านพักโฮมสเตย์(2 หมู่บ้าน)

* จัดทำป้ายประชาสัมพันธ์การบริการบ้านพักโฮมสเตย์ ขนาด 100 x 180 เซนติเมตร
* ตัวหนังสือชัดเจน และมีความเหมาะสม
* พิมพ์ 4 สี ผนึกบนแผ่นซิ้งค์ หนา 1 มิลลิเมตร
* เสาเหล็กกล่อง 2 ต้น ขนาด 4 นิ้ว สูง 2.5 เมตร
* ดำเนินการติดตั้ง ณ ชุมชนบ้านคุกพัฒนา ในเขต อบต.สารจิต จังหวัดสุโขทัย และชุมชนครชุม ในเขตเทศบาลตำบลนครชุม จังหวัดกำแพงเพชร

**ผลงานนำส่ง**

* ป้ายทำป้ายโฮมสเตย์ (2 หมู่บ้าน)

ป้ายขนาด 30 x 60 เซนติเมตร จำนวน 18 ป้าย

* ป้ายป้ายประชาสัมพันธ์การบริการบ้านพักโฮมสเตย์ (2 หมู่บ้าน)

 ป้ายขนาด 100 x 180 เซนติเมตร จำนวน 2 ป้าย

**คุณสมบัติของผู้เสนอราคา**

ผู้เสนอราคาต้องเป็นบุคคล หรือนิติบุคคลจดทะเบียนตามกฎหมายไทย

ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น และต้องไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ต้องลงทะเบียนอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

คู่สัญญาต้องรับจ่ายผ่านบัญชีธนาคารเว้นแต่การรับจ่ายแต่ละครั้งไม่เกินสามหมื่นบาทคู่สัญญาอาจรับจ่ายเป็นเงินสดได้

**การส่งมอบงานและการเบิกจ่ายเงิน**

การส่งมอบงานและจ่ายเงิน เป็นงวดเดียวจำนวน 50,000 บาท เมื่อผู้เสนอราคาได้ดำเนินงานดังนี้

เมื่อผู้รับจ้างได้ปฏิบัติงานแล้วเสร็จ และบรรลุจุดประสงค์ความต้องการโครงการตามที่ตกลงกันไว้ โดยผ่านการตรวจรับงานจากคณะกรรมการตรวจรับพัสดุแล้ว

**การสงวนสิทธิ์**

มหาวิทยาลัยแม่โจ้ขอสงวนสิทธิ์ผลการศึกษา ข้อมูลอื่น ๆ ที่เกี่ยวข้องรวมทั้ง วัสดุ อุปกรณ์ และผลิตภัณฑ์ต่าง ๆ อันเกิดจากการจ้างในการดำเนินการครั้งนี้ ให้ถือเป็นกรรมสิทธิ์ของมหาวิทยาลัยแม่โจ้ทั้งหมด

ถ้าผู้รับจ้างดำเนินการไม่แล้วเสร็จตามระยะเวลาที่กำหนด มหาวิทยาลัยแม่โจ้มีสิทธิ์ปรับในอัตราร้อยละ 0.10 ต่อวันของราคาจ้างทั้งหมด